internet vaartha 201 Views
ఇస్లామాబాద్‌ : టీమిండియా మాజీ క్రికెటర్‌ అజయ్ జడేజా తన దాతృత్వాన్ని చాటుకున్నాడు. ఇటీవల ముగిసన ఆసియా కప్‌ 2016 సందర్భంగా పాకిస్థాన్‌కు చెందిన ఇస్లామాబాద్‌ లోని పిటివి ప్రసారం కోసం వెళ్లిన జడేజాను ఒక పాకిస్థాన్‌ బాలుడు కలిశాడు. తన పరిస్థితిని వివరించడంతో చలించిపోయిన జడేజా ఆ బాలుడి విద్యకు ఖర్చులు తానే భరిస్తానని హామీ ఇచ్చాడు. మీడియాలో వచ్చిన కథనాల ప్రకారం, క్రికెటర్లు ఉండే హోటల్‌ సమీపంలో జడేజాను కార్లు తుడుచుకుంటూ జీవనం సాగిస్తున్న బాలుడు అతని తల్లి కలిశారు. తమ దయనీయ పరిస్థితిని ఆయనకు వివరించాడు. దీంతో వారిని సమీపంలోని ఒక రెస్టారెంట్‌కు తీసుకెళ్లిన జడేజా వారికి భోజనం పెట్టించాడు. ఇక నుంచి నీవు పని చేయాల్సిన అవసరం లేదు, చక్కగా చదువు కోవాలి. నీ విద్య పూర్తయ్యే వరకు ఖర్చు నేనే భరిస్తాను, అని భాలుడికి జడేజా హామీ ఇచ్చాడు.